Mirhoji Asqarov
Mirhoji Asqarovich Asqarov (1931.30.4 – Toshkent – 23.12.2000, Toshkent) – kimyogar olim. Oʻzbekiston Fanlar akademiyasi akademigi (2000), kimyo fanlari doktori (1967), professor (1968). Moskva yengil sanoat texnologiyasi institutini bitirgan (1953). Oʻzbekiston Fanlar akademiyasi Polimerlar kimyosi institutida laboratoriya mudiri (1959—1967), shu institut direktorii (1962—1964), Oʻzbekiston Fanlar akademiyasi Kimyo institutida polimerlarni sintezlash laboratoriya mudiri, ilmiy ishlar boʻyicha direktor oʻrinbosari (1967—1972), shu institut direktori (1972—1982). Oʻzbekiston Fanlar akademiyasi Iqtisodiyot institutida boʻlim mudiri (1982). Toshkent toʻqimachilik va yengil sanoat institutida kafedra mudiri (1983—1988), Oʻzbekiston Respublikasi Fanlar akademiyasi Polimerlar kimyosi va fizikasi institutida direktor (1988—1993), boʻlim mudiri 738(1993-yildan). Asqarov sintetik polimerlar olish va ularni plastmassalar sohasida qoʻllash borasida tadqiqotlar oʻtkazgan. Uning rahbarligida aromatik diaminlarni alifatik ikki asosli kislotalar bilan polikondensatlab yukrri haroratga chidamli plastmassalar olingan. Asqarov 50 dan ortiq yangi monomerlarning polimerlanish kinetikasi va mexanizmini oʻrganish natijasida xossalari barqarorlashtirilgan karbonzan-jlrli plastmassalarni barpo etgan.